Bratislavské Staré Mesto pomáha podnikateľom, nájom za terasy chce znížiť až do konca roka
12.6.2021 (Webnoviny.sk) - Bratislavské Staré Mesto chce predĺžiť 50-percentnú úľavu na dani za prenájom verejného priestranstva v mestskej časti až do konca tohto roka. O predĺžení budú rozhodovať miestni poslanci na júnovom zastupiteľstve.
"Nezabúdame na kaviarnikov a reštaurácie. Miestny úrad na zastupiteľstvo 29. júna predkladá predĺženie úľavy na dani pre záber verejného priestranstva do 31. decembra," informuje mestská časť na sociálnej sieti.
"Záleží nám na tom, aby podnikatelia v mestskej časti ľahšie preklenuli ťažké obdobie, s ktorým sa museli popasovať počas opatrení v čase lockdownu," konštatuje Staré Mesto, ktoré sa rozhodlo aj v druhej vlne pandémie znížiť nájomné na polovicu počas celého trvania obmedzení všetkým podnikateľom, ktorí fungujú v priestoroch v správe mestskej časti a ktorí o to požiadali.
"Vďaka príspevku ministerstva hospodárstva sa tak aspoň náklady na prenájom v tomto ťažkom období znížili na nulu, keďže ministerstvo preplatilo druhú polovicu," dodala mestská časť.
Viac k témam: Ekonomické dopady koronavírusu, letné terasy
Zdroj: Webnoviny.sk - Bratislavské Staré Mesto pomáha podnikateľom, nájom za terasy chce znížiť až do konca roka © SITA Všetky práva vyhradené.
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Do čoho investovať
TOP 10
Inšpiratívne filmy
Najčítanejšie
- 1.Staršie zmluvy na poistenie nehnuteľnosti pravidelne aktualizujte, inak sa pripravíte o tisíce eur
- 2.Finanční agenti porušujú pravidlá NBS. Pokuty dostalo viacero spoločností, niektoré prišli aj o licenciu
- 3.Dôchodkový systém potrebuje oživiť, druhý pilier čakajú zmeny. Pripravme sa na novú investičnú stratégiu
- 4.Ako získať čo najvýhodnejší úver na rekreačný objekt a na čo sa zamerať pri jeho poistení?
- 5.Vysoká cena e-áut sa udrží aj v nasledujúcich dvoch rokoch. Môžu za to drahé kovy v elektrobatériách